Аднымі з першых пачалі святкаваць юбілей пісьменніка бібліятэкі. Напрыклад, у сталічнай бібліятэцы Цёткі Паэтычны тэатр "Арт.С" прадставіў несапраўдны спектакль "Ну й "Залёты" ў "Пінскай шляхты". Той, хто быў на вечарыне, можа падцвердзіць, што несапраўднасць пачалася ўжо ў назве. У ёй зашыфраваны дзве п'есы пра якія ні слова не было сказана падчас урачыстасці. У цэнтры сюжэты паўстала знакамітая "Ідылія", ролю сялянкі-шляхцянкі ў якой выканала паэтка Аксана Спрынчан. Прысутных яна ўразіла не толькі тым, што добра правяла вечарыну і прачытала вершы, але і сваімі сукенкамі, якія за час праграмы мяняла некалькі разоў.